કુટુંબ, શિક્ષણ, તબિયત (સર સલામત તો પગડી પચાસ), કરિયર, સંપત્તિ, સમાજ, નિવૃત્તિ નિયોજન જેવા અનેક સ્તરો પર અલગ અલગ લક્ષ્યો નક્કી થયેલાં હોય છે. બધાં જ મહત્ત્વનાં છે, તેમાંથી દરેકને સમયાનુસાર અગ્રતા છે. આ દરેક લક્ષ્ય પ્રત્યે મન:પૂર્વક યોગદાન આપવાનું જરૂરી છે. અર્થાત, આ બધું લખતી વખતે જેટલું સહેલું લાગે છે તેટલું નથી તે આપણે બધા જ જાણીએ છીએ. આજના ફેશનેબલ યુગમાં તેને સ્ટ્રેસફુલ કહેવાય છે. તણાવપૂર્ણ- તાણ તણાવ મિશ્રિત. ખરેખર તો આપણે સ્ટ્રેસ નિર્માણ કરી રહ્યા છીએ અને પછી તે ઓછો કરવા માટે ઉતારો શોધી રહ્યા છે એવી પરિસ્થિતિ છે. અને આ ઉતારો અથવા ઉપાય જે છે તેમાં અમે આવીએ છીએ. ‘જસ્ટ લિવ ધ પ્લેસ! ટેક અ બ્રેક! ગો સમવ્હેર! ફ્રીકઆઉટ! રિજ્યુવિનેટ! રિફ્રેશ! રિવાઈવ! એન્જોય’ યાદ આવે છે આ બધા શબ્દો? તમારા પરિચિત આ શબ્દો અમારી માલિકીના છે. અને તેના પર પ્રથમ અધિકાર જો કોઈનો હોય તો તે ઘર-કુટુંબ-સંસાર-સંતાનો-પરીક્ષા- કરિયર વગેરે બધી જવાબદારીઓ આબાદ પાર પાડનારી મહિલાઓનો-છોકરીઓનો. ‘ટેક અ બ્રેક’ની જરૂર તેમને સૌથી વધુ છે અને તેથી જ સો દેશ જોવાનાં સપનાં મારી સાથે મેં મહિલાઓ સામે રાખ્યાં છે.